BBC World Service

BBC World Service merupakan perkhidmatan penyiaran radio dari BBC untuk tatapan pendengar antarabangsa. BBC World Service tersedia dalam 33 bahasa termasuk bahasa Inggeris. BBC World Service yang berbahasa Inggeris bersiaran selama 24 jam sehari sama dengan versi dalam 33 bahasa-bahasa lain.

Bahasa 

Selain bahasa Inggeris, BBC World Service bersiaran dalam bahasa-bahasa berikut

 Albania
 Arab
 Azeri
 Benggala
 Burma
 Kantonis
 Perancis untuk Afrika
 Hausa
 Hindi
 Indonesia
 Kinyarwanda/Kirundi
 Kirgiz
 Macedonia
 Mandarin
 Nepali
 Pashto
 Parsi
 Portugis untuk Brazil dan Afrika
 Rusia
 Serbia
 Sinhala
 Somali
 Sepanyol untuk Amerika Latin
 Swahili
 Tamil
 Turki
 Ukraine
 Urdu
 Uzbek
 Vietnam

Khidmat bahasa Jerman dihentikan pada Mac 1999 setelah 60 tahun bersiaran, setelah didapati bahawa majoriti pendengar di Jerman mendengar versi bahasa Inggeris. Siaran dalam bahasa-bahasa Belanda, Finland, Perancis untuk Eropah, Ibrani, Itali, Jepun dan Melayu turut diberhentikan atas sebab-sebab seumpamanya.

Pada 25 Oktober 2005, diumumkan bahawa khidmat radio berbahasa Bulgaria, Croatia, Czech, Greek, Hungary, Kazakh, Poland, Slovak, Slovenia dan Thai diberhentikan pada Mac 2006 untuk membiayai pelancaran saluran TV berbahasa Arab dan Parsi pada tahun 2007. Siaran bahasa Romania tamat pada 1 Ogos 2008.

Pada Januari 2011, BBC World Service mengumumkan penutupan lima perkhidmatan bahasa, iaitu Albania, Macedonia, Portugis untuk Africa, Serbia, dan Inggeris untuk Karibia. Kerajaan British mengumumkan bahawa ketiga-tiga negara Balkan menerima sumber maklumat antarabangsa yang kaya, maka adalah tidak perlu untuk meneruskan penyiaran dalam bahasa-bahasa setempat. Ini merupakan sebahagian langkah memberhentikan 650 kakitangan (lebih 25% tenaga kerjanya) kerana berdepan dengan potongan bajet 16% hingga tahun 2014 selaras dengan langkah kerajaan mengkaji semula perbelanjaannya secara menyeluruh.

Rujukan

Pautan luar 
 BBC World Service
 Nominee director service

World Service